**Povjerenstvo za provedbu postupka prijma**

**u službu na neodređeno vrijeme za radno mjesto**

**Pročelnika Stručne službe Gradskog vijeća - tajnika**

KLASA:112-02/19-01/4

URBROJ:2127/01-01/01-19-5

Grubišno Polje, 13. prosinca 2019.

**OBAVIJEST**

**o opisu poslova, podacima o plaći, popisu pravih izvora za prethodnu provjeru znanja te pravilima testiranja kandidata**

**OPIS POSLOVA**

 Pročelnik stručne službe Gradskog vijeća - tajnik obavlja sljedeće poslove:

* rukovodi radom odjela, organizira i usklađuje rad odjela, osigurava obavljanje stručnih poslova za potrebe Gradskog vijeća i gradonačelnika, priprema nacrte i prijedloge akata iz nadležnosti odjela, prati stanje iz djelokruga odjela i predlaže odgovarajuće mjere, brine se o izvršenju poslova prema tijelima državne uprave,
* priprema akte iz nadležnosti odjela za gradsko vijeće i gradonačelnika, rješava najsloženije predmete, radi na planiranju i provođenju projekata; vršitelj je dužnosti tajnika gradskog vijeća te izravno obavlja poslove povezane s političkim sustavom Grada te radom Gradskog vijeća, gradonačelnika, zamjenika gradonačelnika, te radnih tijela Gradskog vijeća i gradonačelnika, kao i mjesne samouprave; vodi brigu o odnosima s medijima i javnošću, obavlja protokolarne poslove za gradonačelnika i Gradsko vijeće
* rješava u upravnom postupku u stvarima iz nadležnosti odjela; obavlja kadrovske poslove za dužnosnike, službenike i namještenike; pomaže službenicima odjela u radu na najsloženijim predmetima; obavlja poslove vezane za sudske i druge postupke u kojima po bilo kojoj osnovi sudjeluje Grad, obavlja poslove vezane uz naknadne kontrole, i to: zaprimanje obavijesti o nepravilnostima, praćenje tijeka postupanja po utvrđenim nepravilnostima i sastavljanje izvješća o nepravilnostima te obavljanje ostalih propisanih zadaća, obavlja poslove vezane uz ostvarivanje prava na pristup informacijama, obavlja poslove vezane uz zaštitu osobnih podataka,
* obavlja poslove vezane uz samoupravni djelokrug grada koji se odnosi na brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i sport, protupožarnu zaštitu, pružanje pravne pomoći hrvatskim braniteljima,
* obavlja i druge poslove koje mu provjeri gradonačelnik.

**VISINA PLAĆE**

 Plaću čini umnožak koeficijenta složenosti poslova 3,670 i osnovica za izračun plaće (3.280,03 kuna u bruto iznosu) uz uvećanje od 0,5 % za svaku navršenu godinu radnog staža.

**PRAVNI IZVORI ZA PRETHODNU PROVJERU ZNANJA**

 Provjera znanja se sastoji od pisanog testiranja znanja temeljnih pravnih izvora, provjere znanja rada na računalu te razgovora za posao

 Pravni i drugi izvori za pripremanje kandidata za provjeru znanja:

1. Ustav Republike Hrvatske (Narodne Novine br. 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 05/14),
2. Zakon o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17),
3. Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 04/18),
4. Zakon o općem upravnom postupku (Narodne novine br. 47/09),
5. Zakon o lokalnim izborima (Narodne novine br. 144/12, 121/16),
6. Zakon o socijalnoj skrbi (Narodne novine br. 157/13, 152/14, 99/15, 52/16, 16/17, 130/17 ),
7. Uredba o uredskom poslovanju (Narodne novine br. 7/09).

**PRAVILA TESTIRANJA KANDIDATA**

 Poziv na pisano testiranje znanja temeljnih pravnih izvora, testiranje rada na računalu i intervju pred Povjerenstvom objaviti će se na web stranici Grada Grubišnoga Polja, [www.grubisnopolje.hr](http://www.grubisnopolje.hr), najmanje 5 dana prije dana održavanja.

 Kandidati koji nisu zadovoljili formalne uvijete za pristup pisanoj provjeri znanja biti će obaviješteni putem elektronske pošte ili slanjem obavijesti na adresu prebivališta.

 Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta.

 Po utvrđivanju identiteta kandidata istome će biti dodijeljena pitanja kao i obavijest u kojem vremenu na ista treba odgovoriti.

 Nije dopušteno služiti se bilješkama i literaturom, koristiti komunikacijska sredstva, napuštati prostoriju i razgovarati sa ostalim kandidatima. Ukoliko pojedini kandidat prekrši pojedina pravila biti će udaljen sa pisane provjere znanja i njegov rezultat neće biti priznat.

 Nakon provedenog testiranja znanja temeljnih pravnih izvora provjeriti će se znanje rada na računalu.

 Smatra se da su kandidati položili provjeru znanja i rada na računalu ako su ostvarili najmanje 50% bodova te tada će tada biti pozvani na intervju pred Povjerenstvom, koji će se održati isti dan.

 Intervju je obvezan za sve kandidate koji su uspješno položili test znanja i provjeru rada na računalu, a cilj istoga je utvrditi interese, profesionalne ciljeve i motivaciju kandidata za rad u jedinici lokalne samouprave.

 Svi kandidati biti će obaviješteni o konačnom rezultatu testiranja 30 dana od dana održavanja istih.